Av en kommentator for Tjen Folket Media

NRK skrev tirsdag om at politiet hadde arrestert ti ungdommer i Bogerud i Oslo etter et angivelig slagsmål.

Som vanlig dukket det opp godt med artikler i media hvor politi og media hetser proletære ungdommer, spesielt de med innvandrerbakgrunn som ble pekt ut av fungerende visepolitimester Johan Fredriksen.

Justisministeren Jørgen Kallmyr viser sine fascistiske tendenser og krever som et svar mer “disiplin” i skolen når også han stiller opp i media med den tidligere nevnte visepolitimesteren.

I samme artikkel uttaler et vitne:



“– Hvis du har dårlig forhold til politiet fra før av og du får politiet opp i ansiktet ditt, som skriker og kjefter til deg, så er det ikke lett og snu og gå. Det bør politiet også forstå”

Etterhvert dukket det opp en video av politiet som runder opp flere ungdommer mot en vegg, og opptrer svært truende med batong over skulderen.



Her kan man se videoen av hendelsen:

Med videoen i baktankene blir det spesielt merkverdig at noen av ungdommene er anmeldt for å ikke følge politiets pålegg. Det innebærer i praksis at politiet viser vilje til å omringe ungdommer som om de var dyr, for så å straffeforfølge dem for å ikke finne seg i slik behandling.



Torsdag dukket det opp en til video som viser en politimann som angriper fredelige mennesker med batong mens han skriker mot dem.



Den kan ses her:

https://m.facebook.com/story.php?story_fbid=10156789721768640&id=699738639

I frykt for at dette skal sette politiet i dårlig lys påstår visepolitimesteren til NRK at det er vanlig å regissere filmer fra slike hendelser for å sette politiet i dårlig lys. Og han påstår det handler om å “markere revir”.



Med andre ord ser vi at politiet svarer på kritikk om hvordan ungdom behandles av politiet med å beskrive ungdommene som dyr, for å rettferdiggjøre å behandle dem som dyr.



Først når flere folk har begynt å tale imot politiet og hetsen i media, har ungdommene og lokalbefolkningen selv kommet til ordet i media. Tross dette må det nevnes at den første artikkelen fra NRK tok politiets påstander helt for gitt uten kritiske spørsmål eller noen andre stemmer. Dette er normal praksis i borgerlig media, politikere og store selskaper får nesten alltid tilsvar i media. Men når den “troverdige kilden” politiet trakasserer innvandrere og proletarer får de som utsettes for politivolden sjelden samme tilsvar.



Kilder:



https://www.nrk.no/ostlandssendingen/tosifret-antall-mennesker-pagrepet-etter-slasskamp-1.14642235

https://www.nrk.no/ostlandssendingen/kritiserer-politiaksjon-pa-bogerud-1.14645982

https://www.nrk.no/ostlandssendingen/hevder-ungdommer-blir-trakassert-av-politiet-1.14644821

https://www.nrk.no/ostlandssendingen/politiet_-_-har-sett-flere-tilfeller-hvor-man-retter-aggressiviteten-mot-politiet-1.14643452

https://vartoslo.no/politiet-rettet-fingeren-mot-folk-med-innvandrerbakgrunn-etter-slagsmal-pa-bogerud-na-slar-ungdommene-tilbake-se-videoen

Kjære leser,



Vi trenger din støtte for å fortsette å eksistere, og for å utvikle arbeidet videre. Vi trenger penger til lagringskapasitet, programvare og annen drift.



Liker du det vi skriver? Støtt oss da gjerne med et bidrag, stort eller lite, og gjør det gjerne til en fast støtte. Vi ønsker også tips og artikler velkommen, og vi setter stor pris på at du deler våre saker videre.



Ønsker du kontakt med andre revolusjonære? Skriv til oss gjennom vårt kontaktskjema, og vi formidler kontakt. Vi oppfordrer til å være varsom på nett, og anbefaler å bruke kryptert e-post samt TOR eller VPN.



